ผมสงสัยว่าเม็ดที่ขึ้นเกิดจากสาเหตุอะไร อาการ มีตุ่มขึ้นที่คอ เม็ดโต หลายเม็ด เวลาจะสุกมีหัวหนองเหมือนสิว และแม่ของผม เขาเป็นต่อมน้ำเหลืองเสีย อยากรู้สาเหตุครับ
สวัสดีค่ะ อาการตุ่มคล้ายเม็ดสิวที่คอ อาจเกิดจากการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลัง การวินิจฉัยอื่นๆที่เป็นไปได้เช่น รูขุมขนอักเสบ ฝี หรือตุ่มถูกแมลงกัดแนะนำพบแพทย์เพื่อให้ได้การวินิจฉัยที่แน่นอน และรักษาตามสาเหตุนั้นๆ เช่นการใช้ยาฆ่าเชื้อเฉพาะที่หรือรับประทานการดูแลตัวเองเบื้องต้น รักษาความสะอาดบริเวณที่เป็น โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกัน และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้